**Aprobat,**

Manager proiect

 Ciprian Ghișa

**METODOLOGIE**

privind acordarea instrumentelor de sprijin

1. **Cadrul general / Scopul activității**

*Metodologia* stabilește condițiile și modalitatea de acordare a instrumentelor de sprijin pentru cadrele didactice care fac parte din grupul țintă al proiectului cu titlul "Schimbarea din educație începe cu fiecare" în scopul susținerii procesului de efectuare a activităților/stagiilor de practică și perfecționării competențelor obținute în componenta teoretică a activităților de formare/dezvoltare de competențe.

Beneficiarii instrumentelor de performanță sunt cadrele didactice care lucrează în unități școlare defavorizate, parteneri asociați ai proiectului: Colegiul Tehnic “Anghel Saligny” Cluj-Napoca; Școala Gimnazială Specială Huedin; Scoala Gimnazială Specială pentru Deficienți de Auz “Kozmutza Flora” Cluj-Napoca; Colegiul “Emil Negruțiu” Turda.

Instrumentele de sprijin se acordă în baza unui formular de aplicare (mini-proiect de practică), depus de către participant către formatorul programului de formare (Anexa 1).

1. **Documente relevante**
* Ghidul Solicitantului - Condiții Specifice de Accesare a Fondurilor”Profesori motivați în școli defavorizate”, inclusiv anexele acestuia, cu modificările și completările ulterioare;
* Ghidul Solicitantului Condiții Generale - *Orientări privind accesarea finanțărilor în cadrul Programului Operațional Capital Uman 2014-2020*, cu modificările și completările ulterioare;
* Cererea de finanțare "Schimbarea din educație începe cu fiecare – cod proiect 107102*;*
* Rezultatele procedurii de selecție a cadrelor didactice eligibile pentru acordarea instrumentelor de sprijin;
* Rezultatele procedurii de evaluare a mini-proiectelor de practică.
1. **Condiții de eligibilitate pentru acordarea instrumentelor de sprijin**

Instrumentele de sprijin se acordă cadrelor didactice care îndeplinesc, cumulativ:

* fac parte din grupul țintă al proiectului;
* participă la cel puțin 3 programe de formare continuă dedicate organizate în cadrul proiectului (Anexa 5 - Acordul de participare la cel puțin 3 programe de formare continuă oferite în cadrul proiectului);
* desfășoară activități didactice specifice în unități școlare defavorizate, parteneri asociați ai proiectului;
* îți asumă angajamentul de a restitui integral sau parțial contravaloarea instrumentului de sprijin în cazul în care comisia de evaluare/contestații constantă, în baza raportului de finalizare a mini-proiectului și a monitorizărilor la fața locului, neîndeplinirea activităților prezentate în cadrul mini-proiectului.
1. **Criterii de acces la instrumentele de sprijin**

Fiecare cadru didactic eligibil va realiza un mini-proiect de practică (numit în continuare mini-proiect), în formatul prezentat în Anexa 1 la prezenta metodologie, care va include descrierea nevoii, planul de activități practice, valoarea adăugată a acestora, resursele necesare.

Pentru a putea intra pe lista mini-proiectelor selectate pentru finanțare, un mini-proiect va trebuie să întrunească un minim de 6 puncte, conform grilei de evaluare prezentată mai jos.

Un cadru didactic eligibil pentru accesarea instrumentului de sprijin poate depune un singur mini-proiect pe parcursul unui an școlar.

1. **Informații privind cuantumul acordat**

Instrumentul de sprijin este acordat sub formă de subvenție participantului la programele de formare.

Valoarea instrumentului de sprijin este între 100 si 500 de euro pe an pe participant, dar nu mai mult de 5000 euro pe an la nivelul unei școli.

Astfel, la nivelul fiecărei școli partener asociat al proiectului vor fi acordate 10 instrumente de sprijin, fiecare în valoare de 500 de euro pe an pe participant, la cursul mediu de 1 euro = 4,51 lei (curs valutar utilizat în etapa de scriere a cererii de finanțare), pentru fiecare din cei doi ani școlari în care unitățile școlare sunt implicate în prezentul proiect.

1. **Procedura de înscriere pentru a beneficia de instrumentele de sprijin**

Cadrele didactice care îndeplinesc condițiile de eligibilitate, vor depune o cerere de înscriere pentru a beneficia de instrumentele de sprijin. Cererea va fi depusă la Responsabilul grup țintă din cadrul fiecărei unități școlare partener asociat al proiectului. Cererea de înscriere este Anexa 4 la prezenta metodologie.

1. **Informații privind planul de dezvoltare profesională**

Fiecare cadru didactic eligibil va avea un plan de dezvoltare profesională realizat împreună cu formatorul programului de formare, la începutul programului de formare (Anexa 6 la prezenta metodologie). Mini-proiectele depuse de către cadrele didactice, vor trebui să fie în acord cu planul de dezvoltare profesională a acestora.

Monitorizarea și evaluarea planurilor de dezvoltare profesională se va realiza prin evaluările pe parcursul programului de formare și prin evaluarea realizată la finalul activităților de formare continuă.

1. **Informații privind criteriile de selecție aplicabile mini proiectelor depuse**

Mini-proiectele vor fi depuse la formatorul programului de formare continuă, care este membru în comisia de evaluare.

**Criteriile evaluării** mini-proiectelor depuse sunt următoarele:

|  |  |  |
| --- | --- | --- |
| Nr. | Criteriu | Punctaj maxim acordat |
| 1 | Nevoia este descrisă clar și realist | 2 |
| 2 | Planul de acțiuni este descris clar și încadrat în timp | 2 |
| 3 | Valoarea adaugată adusă de planul de activități este realistă | 2 |
| 4 | Valoarea adugată adusă de planul de activități poate fi replicată și la alte grupuri de elevi | 2 |
| 5 | Resursele estimate sunt corelate cu atingerea obiectivelor propuse, activităților și rezultatelor proiectului | 1 |
| 6 | Grupul țintă este definit clar și cuantificat | 1 |

Pentru a putea intra pe lista proiectelor ce pot fi selectate spre finanțare, fiecare mini-proiect trebuie să întrunească minim 6 puncte.

Evaluarea mini-proiectelor se va realiza de către o comisie de evaluare, formată din: coordonatorul măsuri educație, formatorul programului de formare și formatorul programului de instruire Liderul din Mine pentru fiecare unitate școlară.

Listele de proiecte selectate spre finanțare se vor realiza la nivelul fiecărei școli partener asociat al proiectului.

Proiectele vor fi finanțate în baza punctajului obținut, până la epuizarea numărului de instrumente de sprijin acordate pentru fiecare unitate școlară.

În cazul în care mai multe proiecte întrunesc același punctaj și numărul total de instrumente de sprijin alocat pentru unitatea școlară respectivă este depășit, echipa de evaluare va aplica umătorul criteriu suplimentar: gradul de implicare în implementarea în cadrul unității școlare a principiilor și practicilor Liderul din Mine.

Comisia de evaluare va trimite fiecărui cadru didactic care a depus un mini-proiect către finanțare un raport de evaluare a mini-proiectului.

1. **Depunerea mini-proiectelor**

Mini-proiectele vor fi depuse de către cadrele didactice în două exemplare: un exemplar la la formatorul programului de formare și un exemplar la responsabilul grup țintă din fiecare unitate școlară.

1. **Depunerea contestațiilor**

Cadrele didactice care consideră că punctajul acordat mini-proiectului depus nu este corect au dreptul de a depune o contestație către Comisia de soluționare a contestațiilor. Comisia va analiza contestația în termen de două zile lucrătoare de la depunerea sa.

Cadrele didactice vor depune contestațiile la responsabilul grup țintă din unitatea școlară și vor fi înregistrate la solicitant.

Decizia comisiei de soluționare a contestațiilor este definitivă.

1. **Constituirea echipei de evaluare**

Comisia de evaluare a îndeplinirii condițiilor de eligibilitate și a mini-proiectelor depuse este formată din:

* coordonatorul măsuri educație
* formatorul programului de formare
* formatorul programului de instruire Liderul din Mine pentru fiecare unitate școlară

Listele cadrelor didactice eligibile pentru accesarea instrumentelor de sprijin și listele cu mini-proiectele propuse spre finanțare, după finalizarea procesului de evaluare vor fi validate de către managerul de proiect.

1. **Constituirea comisiei pentru soluționarea contestațiilor**

Comisia pentru soluționarea contestațiilor este formată din:

* asistent de proiect
* responsabil financiar
* manager de proiect
1. **Monitorizarea condițiilor de acces**

Condițiile de acces (conformitatea mini-proiectului depus în raport cu formularul tip și criteriile de evaluare prezentate anterior) va fi realizată de către coordonatorul măsuri educație.

1. **Monitorizarea condițiilor de utilizare a instrumentelor de sprijin**

Monitorizarea condițiilor de utilizare a instrumentelor de sprijin se va realiza de către o echipă de monitorizare formată din formatorul programului Liderul din mine din unitatea școlară respectiv, formatorul programului de formare și coordonatorul măsuri educație.

Fiecare cadru didactic al cărui mini-proiect a fost finanțat trebuie să depună la finalul implementării mini-proiectului un **raport final** al mini-proiectului. **Raportul final va include:**

1. Descrierea narativă a activităților desfășurate și a rezultatelor atinse
2. Fotografii care să documenteze descrierea narativă

Monitorizarea condițiilor de utilizare a instrumentelor de sprijin se va realiza prin vizite la fața locului și prin confruntarea realităților din teren cu raportul final al mini-proiectelor.

Raportul final va fi depus la responsabilul grup țintă din fiecare unitate școlară, în termen de maxim 7 zile lucrătoare de la finalizarea implementării proiectului.

1. **Măsuri luate în situația nerespectării condițiilor de utilizare a instrumentelor de sprijin**

În cazul în care echipa de monitorizarea constată nerespectarea condițiilor de utilizare a instrumentelor de sprijin (activitățile prezentate în cadrul mini-proiectului au fost realizate parțial sau nu au fost realizate), aceasta va realiza un raport de nereguli prin care va solicita returnarea totală sau proporțională cu activitățile realizate a cuantumului instrumentului de sprijin.

Raportul de nereguli va fi comunicat prin email cadrul didactic care a depus mini-proiectul. Cadrul didactic poate contesta decizia echipei de monitorizare și aduce dovezi suplimentare pentru fundamentarea contestației. Contestația va fi depusă de cadrul didactic la responsabilul grup țintă din fiecare unitate școlară și va fi înregistrată la solicitant.

Contestația va fi soluționată de către Comisia pentru soluționarea contestațiilor, în termen de 2 zile lucrătoare de la înregistrarea acesteia la solicitant. Decizia comisiei pentru soluționarea contestațiilor este finală.

Cadru didactic eligibil pentru accesarea instrumentului de sprijin și a cărui mini-proiect a fost finanțat se angajează prin semnarea contractului de acordare a instrumentului de sprijin să returneze total sau parțial cuantumul instrumentului de sprijin în baza raportului de constatarea de nereguli sau a deciziei comisiei pentru soluționarea contestațiilor, în termen de 15 zile lucrătoare de la comunicarea acestora.

1. **Diseminarea rezultatului competiției pentru instrumentele de sprijin**

Rezultatule competiției vor fi diseminate, în primul rând, în cadrul unităților școlare din care provin cadrele didactice participante la programul de dezvoltare a competențelor.

Totodată, rezultatul competiției va fi publicat pe site-ul proiectului.

**Anexe:**

1. Formular de aplicare – mini-proiect de practică (Anexa 1)
2. Contract de acordare a instrumentelor de sprijin (Anexa 2)
3. Declarație privind inexistența conflictului de interese (Anexa 3)
4. Cerere de înscriere (Anexa 4)
5. Acordul de participare la cel puțin 3 programe de formare continuă oferite în cadrul proiectului (Anexa 5)
6. Plan de dezvoltare profesională (Anexa 6)